《望梁山》
清代·林寿图

宫城何代倚岧峣，苑户祠宫并寂寥。三月莺花千古恨，五更风雨百灵朝。

桥山弓剑疑黄帝，昆水旌旗近绛霄。不料霸图销歇后，又经劫火土成焦。

作者简介：福建闽县人，字颖叔。道光二十五年进士。官至陕西布政使。光绪二年调山西。次年因历年旱荒，协饷解不及额革职。卒年七十七。有集。